เรื่องร้องเรียน: เรื่องควันไก่ย่างค่ะร้านที่ขายอยู่แยก 13 ค่ะร้านนี้ขายตั้งแต่ 17:00 น - 20:00 น ค่ะเขาจะมาตั้งร้านประมาณ 4 โมงเย็นถึง 20:00 น ค่ะเขาจะจุดเตาถ่านและใช้พัดลมเป่าออกมาร้านนี้ไม่มีปล่องดูดควันค่ะแต่เขาจะใช้พัดลมเป่าออกจากร้านเขามานอกถนนค่ะทำให้ควันมันฟุ้งกระจายส่วนร้านที่ไปเขามีปล่องควันอยู่แล้วเขาขายตั้งแต่เช้าที่เจ้าหน้าที่ไปคนละร้านกับที่แจ้งไปนะคะรบกวนช่วยตรวจสอบใหม่ด้วยค่ะ
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล ร่วมกับฝ่ายเทศกิจ สำนักงานเขตบางบอน ได้ดำเนินการตรวจสอบ พบว่า เป็นร้านขายไก่ปิ้ง เครื่องในไก่ปิ้ง ริมถนนซอยกำนันแม้น 13 เมื่อตรวจสอบพบว่ามีปล่องระบายควันไม่ได้มาตรฐานและประกอบการจำหน่ายอาหารไม่ได้ขอรับอนุญาตจากเจ้าพนักงานท้องถิ่น ซึ่งในเบื้องต้นเจ้าหน้าที่ได้ออกแบบตรวจเจ้าพนักงานท้องถิ่นตาม พรบ.การสาธรณาสุข พ.ศ.2535 ให้หยุดประกอบการจำหน่ายอาหารทันทีจนกว่าจะได้รับอนุญาตจากเจ้าพนักงานท้องถิ่น
ความเห็นของผู้แจ้ง: ขอบพระคุณค่ะจัดการปัญหาได้รวดเร็วมากหวังว่าเมื่อเจ้าหน้าที่เข้ามาพูดคุยและให้คำเสนอแนะแล้วทางร้านไก่ย่างจะปรับปรุงกิจการให้ดีขึ้นเพื่อที่จะได้ไม่สร้างมลภาวะกับประชาชนชาวบ้านรอบข้างขอบพระคุณหน่วยงานและเจ้าหน้าที่พนักงานทุกท่านที่ทำงานด้วยความรวดเร็วและให้ความสำคัญกับปัญหาของประชาชนนะคะขอบพระคุณมากๆค่ะ
พื้นที่: แขวงคลองบางพราน เขตบางบอน กรุงเทพมหานคร